Positiivisen kasvatuksen aakkoset – Tervetuloa Ilo olla yhdessä! – positiivisen kasvatuksen blogiin!\nAamu – päivän suunta alkaa aamusta. Siksi hyviin aamurutiineihin kannattaa panostaa. Jokaiseen aamuun täytyy mahtua hetki, jossa makoilla lapsen kanssa pienen tovin sohvalla tai antaa aamuhalaus teini-ikäiselle. Kiireetön, rauhallinen aamu on hyvän arjen a ja o.\nBruum, bruum! – auto kaartaa lattialla ja kurvaa autopesulaan. Lattialla istuminen ei ole aina mieluisinta puuhaa, mutta lapselle erityisen tärkeää. Siinä yhdistyvät läsnäolo, aikuisen osoitus lapselle, siitä että hän arvostaa lapselle tärkeitä asioita ja se on myös aikaa lapsen kertoa omia ajatuksiaan. Leikkiminen on arjen terapiaa ja usein hyvä pysähdyshetki myös aikuiselle.\nCd – musiikin kuuntelemisella on monia terveydellisiä vaikutuksia. Tutkitusti musiikin kuunteleminen voi muun muassa vähentää ahdistusta, alentaa verenpainetta ja kivun tuntemusta sekä parantaa unen laatua, mielentilaa ja muistia. Meillä kuunnellaan paljon ja usein musiikkia. Suosittelen musiikin kuuntelemista kurssilaisilleni rentoutumiseen, stressaaviin tilanteisiin sekä mielen vireyden nostamiseksi.\nTappelemme lapsen kanssa pukemisesta. Tunnen kuinka verenpaine nousee ja alkaa kiukuttaa. Päässäni paukuttaa vain ”Laita ne vaatteet päälle. Heti!”. Olen jännittyneessä vastarintatilassa. Yritän laskea kymmeneen, mutta se ei auta. Lähden tilanteesta viereiseen huoneeseen ja laitan musiikin soimaan. Hengittelen ja kuuntelen musiikkia hetken aikaa silmät kiinni. Hetken kuluttua oviaukosta tulee esiin pää ja kohtaan kysyvän katseen. Jätän musiikin päälle ja siirryn takaisin eteiseen rauhallisena. Kun ajatus kulkee paremmin, keksin mukavan leikin pukemiseen ja myös lapsi on valmiimpi yhteistyöhön, kun olen rauhallinen.\nDelegointi – Lapsen kasvattamista ei ole tarkoitus hoitaa yksin. Siihen osallistuu vanhempien lisäksi suku, päivähoito- tai koulun henkilökunta, harrastusohjaajat ja muut kasvattajat. Hyvä turvaverkko koostuu monista kasvattajista, jotka tukevat lapsen kasvua. Hyvä yhteistyö ja vastuun jakaminen auttavat voimavarojen säätelemisessä. Jos tuntuu, että suvusta tai ystävistä ei löydy tukea, voi sitä löytyä vertaistukiryhmästä tai tukiperhetoiminnasta. Lapsen kasvatusta ei tarvitse tehdä yksin. Avun pyytäminen ja kasvatuksen vastuun jakaminen ei ole heikkoutta vaan vahvuutta ja vastuullista toimintaa.\nEmpaattinen kohtaaminen – tehokkaampaa kuin kulmien kurtistus on lapsen empaattinen kohtaaminen. Aikuisen rauhallinen käytös lasta kohtaan aktivoi aivojen empatianeuronit ja saavat myös lapsen rauhoittumaan. Lapsi ei mene puolustustilaan vaan on valmiimpi vastaanottamaan aikuisen ohjausta.\nLue lisää -> Empatialla eteenpäin ja tarina ”siitä ilmeestä”\nFffffaarao – varsinkin kiireaikoina pinna kiristyy helposti ja ärräpäät meinaavat lennellä. Onneksi itsehillintä jarruttaa sanan puoleenväliin ja ärräpäät saa vaihdettua vaihtoehtoisiin sanoihin. Joskus vaihtoehtoiset sanat vääntyvät niin omituisiin muotoihin, että kireys vaihtuu nauruun. Huumori toimii taas hyvänä stressinlievittäjänä.\nHyvän huomaaminen – Kuinka keikauttaa arjen ”ei”, ”älä” kieltopainotteinen sävel, kehuvetoiseen ”hienoa”, ”hyvin tehty” lapsen ohjaamiseen? Hyvän huomaaminen ei tule useimmalle meistä automaattisesti, vaan sitä pitää tietoisesti opetella. Aivotreeni kuitenkin kannattaa ja kehuvetoisella toiminnalla on suotuisat tulokset. Aikuisen ja lapsen yhteys vahvistuu ja yhteinen oleminen helpottuu. Vahvuuksien kautta kasvattaminen palvelee molempia osapuolia. Kun ottaa omat vahvuudet käyttöönsä on mahdollisuus saavuttaa kukoistus.\nItsesäätely – itsesäätely on 10 suosituimman hakusanan joukossa, jolla tullaan blogiini, eikä ihme. Itsesäätely ei ole helpoimmasta päästä ja tunteiden hallinta niin lapsilla kuin aikuisilla tuntuu olevan haasteita asian kanssa. Onneksi itsesäätelyä voi harjoitella ihan missä iässä tahansa. Sitä voi tehdä myös yhdessä koko perheen voimin.\nLue lisää -> Vahvuus 2: Itsesäätely\nJoustavuus – rutiinien vastakohtana on tärkeää muistaa joustavuus. Vaikka kotiläksyt on sovittu tehtäväksi aina päivällisen jälkeen, voi isovanhempien yllätysvierailu muuttaa suunnitelmia. Joustavuus opettaa myös lapselle joustamisen taitoja. Muutos ei aina ole pahasta, vaan tilannekohtainen tarkastelu on hyvä taito.\nKunnioitus – kunnioitus koostuu mielestäni kolmesta osasta. Kunnioittava käsi – en koske sinuun väkivallalla tai tavalla jota et halua. Käytän kunnioittavaa, lempeää kosketusta. Kunnioittava puhe – en puhu sinulle alentuvasti, satuttavasti tai loukkaavasti. Puhun sinulle tasa-arvoisena keskustelukumppanina. Kasvun kunnioitus – en yritä muovata sinusta haluamaani ihmistä, vaan tuen valintojasi, päätöksiäsi, arvoja, vaikka ne eroaisivat omistani. Arvostan ainutlaatuisuuttasi.\nLuonteenvahvuudet – luonteenvahvuuksien tunnistaminen, käyttöön ottaminen ja vahvistaminen ovat teitä hyvään oloon ja kehittymiseen. Luonteenvahvuuksien kautta meillä on mahdollisuus kukoistaa.\nMinäpystyvyys – on niin lapsen kuin aikuisenkin itsetunnon perusta. On kyse mistä asiasta tahansa, ”Minä pystyn tähän” tai ”Minä voin oppia tämän” on ajatus, joka kannattaa löytyä oman pään sisältä. Minäpystyvyys on uskoa omiin kykyihin.\nNaama-aika – aamutv:ssä kuulin Tiina Hutun haastattelun hänen Pää Edellä – kirjansa esittelyn yhteydessä ensimmäistä kertaa termin ”Naama-aika”. Naama-aika on sitä mitä me kaikki tarvitsemme, varsinkin pienet lapset. Se vahvistaa vuorovaikutusta ja nähdyksi tuleminen vahvistaa omanarvontuntoamme. Naama-aika opettaa meille tärkeitä sosiaalisia taitoja ja ovat hyvän kehityksen peruskohtia.\nOptimismi – Optimismi on valinta siitä, millä tavalla näkee maailman. Optimismissa keskitytään elämän parhaimpiin puoliin, mikä on hyvin juuri nyt. Optimismi ei ole osa temperamenttia, synnynnäistä, vaan sitä voi tietoisesti harjoitella ja opetella. Optimismista on tutkitusti hyötyä. Optimistit todennäköisimmin säilyttävät täyden toimintakyvyn vaikeissa tilanteissa. He asettavat useampia tavoitteita, eivätkä luovuta helpolla. He pystyvät säilyttämään suhteellisen hyvän hyvinvoinnin ja mielenterveyden tason stressiaikoina. Optimistinen ajattelu tukee positiivisia tunnetiloja, elinvoimaa ja korkeaa moraalia sekä lisää fyysistä että henkistä hyvinvointia.\nPositiivinen kasvu – aikuisuus, vanhemmaksi tuleminen tai lasten kasvattaminen ei tarkoita, että olisimme valmiita ja lapsi vain ammentaa viisauttamme ja oppii meiltä uusia taitoja. Moneen kertaan olen todennut ”olemme mitä opetamme”. Emme voi siis opettaa mitään, mitä emme itse hallitse. Lapsen kasvattamisen lisäksi meidän on tärkeää huolehtia omasta henkisestä kasvusta. Mihin suuntaan olen menossa? Mitä taitoja haluaisin vielä oppia? Mitä tietoa saada? Kasvamme syntymästämme aivan elämämme viimeisiin päiviin saakka.\nLue lisää -> Aikuisen positiivinen kasvu\nQwerty näppäimistö – useimmin kysyttyjen kysymysten joukossa on ruutuaika. Miten kauan lapsen voi antaa olla ruudun edessä? Onko eroa tietokoneella, telkkarilla tai pelaamisella? Ruutuaikaan ei ole yhtä oikeaa vastausta. Ainoastaan suosituksia. Lapsissa on myös todella paljon eroja. Toiset koukuttuvat helposti peleihin ja toiset jaksavat katsoa ohjelmia vain hetken ennen haluavat jo muihin leikkeihin.\nKun miettii ruutuaikaa on hyvä pitää mielessä kuitenkin seuraavat asiat:\n1) Pidä kiinni ikärajoista. Ne ovat oikeasti ajateltu lapsen parhaaksi. Aikuisen läsnäolo ei estä mahdollisesti pelottavien kuvien jäämistä lapsen mieleen. 2) Vastapainoksi on tärkeää olla myös paljon naama-aikaa. Ruutuajan tulee olla tasapainossa muun tekemisen kanssa. Lapsen pitää innostua myös leikkimisestä ja muista puuhista. 3) Pidä huolta, että lapsi saa myös tarpeeksi liikuntaa ja kiinnitä huomiota lapsen peli- tai katseluasentoon. Väärä asento pitkän aikaa voi aiheuttaa ikäviä fyysisiä ongelmia. 4) Rauhoita ilta-aika. Välkkyvä ruutu häiritsee unta. Vähintään tunti ennen nukkumaanmenoa ruudut pois. 5) Seuraa lapsen tekemistä, jos mikään muu kuin pelaaminen ei enää kiinnosta, on aika vähentää ruutuaikaa.\nRakkaus, rajat, rutiinit, resilienssi- Tämä on varmaan aakkosten tärkein kirjain. Sen sisälle mahtuu monta todella tärkeää sanaa. Rakkauden tulisi olla kaiken kasvatuksen ydin. Pääajatuksen tulisi olla ”miten ohjaan ja opetan tuota rakasta lasta?” oli kyse sitten omasta, hoitolapsesta tai naapurin lapsesta. Rajat tuovat lapselle turvaa ja ottavat pois liiallisen vastuun. Toinen turvaa tuova asia on rutiinit, jotka auttavat lasta ennakoimaan tilanteita ja poistavat liian jännityksen. Lapsi tietää mitä tehdä ja mitä häneltä odotetaan sekä mitä päivä tuo tullessaan. Resilienssi, ”taipuu vaan ei katkea”, auttaa meitä toipumaan elämän tuomista vastoinkäymisistä. Optimismi, toiveikkuus ja omien selviytymiskeinojen sekä vahvuuksien tunnistaminen vahvistavat resilienssiä.\nSyli – olkoon kyse minkäikäisestä lapsesta tahansa, niin sylin on tärkeää olla aina avoinna. Syli ei ole vain lohdutusta varten eikä sitä tarvitse lapsen ansaita ”Pääset syliin, kun rauhoitut”. Syli on lapsen oikeus, turvasatama, johon lapsen on aina oikeus tulla.\nLue lisää ->´Syli on lapsen oikeus\nTaitojen opettelu – Kaikki ongelmatilanteet on mahdollista muuttaa taidoiksi. Lapsen ei-toivottu käyttäytyminen on usein taitojen puutetta. Helposti vihastuva lapsi kaipaa itsesäätelytaitoa ja pelokas lapsi rohkeustaitoa. Näitä voi opetella vaikka muksuopin avulla. Ps: Sivuilta löytyy myös ilmainen sovellus, joka on kätevä ladata puhelimelle. Suosittelen. 🙂\nUniikki – kasvatus ei ole ”One size fits all” toteaa Daniel Siegel. Jokaisen lapsen kohtaaminen ainutlaatuisena yksilönä, auttaa lasta kasvamaan omanlaiseksi persoonaksi. Ne, joilla on monta lasta tai työskentelevät eri lapsien kanssa, tietävät miten kaikki tavat eivät sovi kaikille lapsille. Siksi on hyvä olla laaja työkalupakki, josta ammentaa ratkaisuja eri tilanteisiin.\nLue lisää -> Ratkaise, älä rankaise: Kuinka puuttua lapsen ei-toivottuun käyttäytymiseen osa 5\nVastarinta – uhma on monen vanhemman ja kasvattajan pelko ja solmukohta. Uhma on kuitenkin erittäin tärkeä osa lapsen kehitystä. Uhman kautta kehittyy lapsen itsenäisyys, oma ajattelu ja itsetuntemus. Uhman kanssa selviää empaattisella kohtaamisella ja rakkaudellisella ohjaamisella. Tärkeää on aikuisen suhtautuminen. Meidän ei ole tarkoitus luoda toista vastarintaa, uhmakasta aikuista, vaan ohjata lasta ymmärryksellä uhmakauden läpi.\nX-hyppy – uni, ruoka ja liikunta ovat hyvinvoinnin peruspilarit. Pitkälle pääsee jo sillä, että nämä kolme asiaa ovat tasapainossa. Liikunta, olkoon se mikä laji, tahansa on hyvä ujuttaa siis osaksi arkirutiineja.\nYhteys – aikuisen ja lapsen välinen yhteys on se pilari, mille rakennamme luottamuksen ja kunnioituksen. Ilman yhteyttä meillä ei ole vaikutusvaltaa, emme voi opettaa lasta. Yhteys vahvistuu yhdessä tekemisestä, läsnäolosta, lapsen kuuntelemisesta ja kunnioittamisesta.\nZzzzz – Unella on vahva yhteys kokonaisvaltaiseen hyvinvointiin. Monista syistä se voi kuitenkin jäädä vajaaksi. Stressi, ruuhkavuodet, välkkyvät ruudut tai muut häiriötekijät lyhentävät ja keventävät unta niin, että se ei ole yhtä virkistävää. Hyvän unen takaamiseksi kannattaa nähdä vaivaa. Rauhoittamalla ilta-ajan ja varaamalla tarpeeksi aikaa rauhoittumiseen lapsen kanssa auttavat unen tuloa ja laatua. Illalla tehtävät mindfulness harjoitukset tai yhdessä lukeminen ovat hyviä apuvälineitä rauhallisen unen takaamiseksi.\nÅåå! – ihmettely, uteliaisuus on osa lapsen kanssa olemista. Lapselle moni asia on uutta ja ihmeellistä. Myötäinto vetää meidät mukaan lapsen maailmaan ja vahvistaa positiivisia tunteita. Maailma on suuri ja ihmeellinen. Sitä on kiva tutkia ja ihmetellä yhdessä.\nÄäni – se millaisella äänensävyllä, äänenkorkeudella ja voimakkuudella puhumme lapsille vaikuttavat siihen miten he kuuntelevat tai sulkevat korvansa meiltä. Rauhallinen, empaattinen äänensävy avaavat lapsen mielen ja korvat kuuntelemaan.\nLue lisää -> Mieti – älä moiti! Kuinka puuttua lapsen ei toivottuun käyttäytymiseen osa 3\nÖökkösjärjestys – eli käänteinen sanajärjestys muistuttaa meitä, kuinka tärkeää nurinkurinpäivät ja huumori on arjessa. Välillä on hyvä olla päiviä, jolloin lapset saavat päättää (muistetaan kuitenkin turvalliset rajat) esimerkiksi mitä syödään ja mikä on päiväohjelma. Joskus picnic-retken voi pitää myös olohuoneessa ja jälkiruoan syödä ennen pääruokaa. Huumori ja hassuttelu virkistävät arkirutiineja ja luovat monia mukavia muistoja.\nNämä kirjaimet ja sanat yritän pitää mielessäni joka päivä. Ne muodostavat mielekkään arjen ja auttavat ongelmatilanteissa. Positiivisen kirjaintäyteistä päivää! 🙂\nPreviousHuomaa hyvä! Vahvuusvariksen bongausopas\nNext Vahvuus 21: Hengellisyys


Veikkausliiga-seura PS Kemi antoi potkut skottivalmentaja David Hannahille ja lupaa satsata alueen omiin nuoriin pelaajiin ulkomaisten sijasta - Päivän lehti 6.10.2018 | HS.fi\nVeikkausliiga-seura PS Kemi antoi potkut skottivalmentaja David Hannahille ja lupaa satsata alueen omiin nuoriin pelaajiin ulkomaisten sijasta\nSteven Polack on loppukaudella päävalmentaja.\nVeikkausliiga-seura PS Kemi antoi potkut skottivalmentaja David Hannahille ja lupaa satsata alueen omiin nuori\nSkotlantilainen David Hannah ehti valmentaa PS Kemiä vain 14 ottelun ajan. (KUVA: Emmi Korhonen / LEHTIKUVA)\nJulkaistu: 5.10.2018 17:16\nVeikkausliigan jumbojoukkue PS Kemi on antanut potkut skotlantilaiselle päävalmentajalle David Hannahille. PS Kemin tiedotteen mukaan seura on purkanut perjantaina Hannahin urheilutoimenjohtaja- ja valmentajasopimukset. Tiedotteen mukaan purku tapahtui hyvässä yhteisymmärryksessä.


Mustaherukanlehtitee – Ruokaideat\nruokaideat\tUncategorized\t 16 elokuun, 2019 1 Minute\nKokeilin huvikseni mustaherukanlehtiteetä, kun nyt kerran on pihalla tuoreita mustaherukan lehtiä. Laitoin kupilliseen viisi isoa mustaherukan lehteä, kaadoin kiehautettua vettä päälle ja haudutin 10 minuuttia. Sitten nostin haarukalla lehdet pois, ja maistoin. Totesin kaipaavani siihen hunajaa, joten sekoitin hunajaa mukaan. Maku oli ihan ok yrttitee, mutta ei sellainen, mitä jäisin kaipaamaan. Jotain makuja siinä teessä oli, mutta ei kovin vahvoja eikä sellaisia, mitä osaisin tunnistaa.\nMaistoin myös itse mustaherukan lehteä ennen haudutusta. Niissä maistui mustaherukka, yrttisyys, vihreän vihanneksen maku ja sellainen ehkä tanniininen maku. Kerrottuani tästä Instagramissa sain kiintoisan vinkin, että mustaherukan lehdistä voisi tehdä kääryleitä viininlehtikääryleiden tapaan. Siinä on ideaa, jonka voisin ehkä testata joskus.\nPublished 16 elokuun, 2019\nPrevious Post Feta-minttupasta ja feta-minttutahna\nNext Post Poropizzaa pakkasesta ja salaattia feta-minttutahnalla


Osta Kastelu tarvikkeet Byggmaxilta - suuri valikoima edullisesti | Leveys: 29 cm\nKastelu Byggmaxilta. Nopeasti, kätevästi ja edullisesti. Perinteiset kasteluletkut soveltuvat hyvin juurikasmaiden ja kukkapenkkien kasteluun. Niillä saa täytettyä kastelukannut tai vaikkapa uima-altaat. Tilaa kasteluun tarvittavat letkut ja liittimet meiltä jo tänään.\nTehokkaat tarvikkeet puutarhan kasteluun\nPuutarhan kastelu on välttämätöntä varsinkin kuumalla ilmalla. Nurmikko ja istutukset tarvitsevat vettä selviytyäkseen ja pysyäkseen elinvoimaisina. Letkun kanssa on kuitenkin hankala kastella suuria nurmikkoalueita. Sadetin on kätevä vaihtoehto suurempia alueita kasteltaessa. Sen avulla veden saa suunnattua haluamaansa paikkaan. Sadettimissa on usein säädettävä kasteluleveys. Koska sadettimet ovat kevyitä, on ne myös tarvittaessa helppo siirtää uuteen paikkaan. Sadettimen eduksi voi laskea myös sen, että sillä on mukava viilentää itseään kuumana päivänä. Moni on varmaan lämpiminä kesäpäivinä nähnyt lasten juoksevan edestakaisin sadettimesta tulevan vesisuihkun alla. Se onkin kätevää, jos ei ole omaa uima-allasta eikä rantakaan ole lähellä. Sadettimet ja muut kastelutarvikkeet tilaat kätevästi Byggmaxilta.\nElinvoimainen puutarha kaipaa hoitoa\nKaikki puutarhurit tietävät, että vesi on kasveille elintärkeää, mutta pelkkä kastelu ei kuitenkaan riitä. Ensin pitää huolehtia siitä, että kasveilla on hyvä ja kuohkea kasvualusta ja riittävästi ravinteita. Vahvat ja laadukkaat juurimatot ja suodatinkankaat ovat tärkeitä siinä vaiheessa, kun tehdään uusia kukkapenkkejä ja kasvimaita. Niiden pitää läpäistä vettä tehokkaasti, jotta vesi ei jää seisomaan. Varsinkin kasvimaa pitäisi laittaa aurinkoiseen ja lämpimään paikkaan, sillä silloin juuresten maunkin sanotaan olevan parempi. Mitä lämpimämmässä paikassa kasvimaa on, sitä tärkeämpää on kastella sitä säännöllisesti. Tehtyäsi kaikki perustustyöt kunnolla pääset syksyllä nauttimaan oman maan maukkaista antimista. Kastelulaitteet ja tarvikkeet puutarhasi oikeaoppiseen hoitoon löydät tietenkin Byggmaxilta.\nLaita pihan kastelu kuntoon - tilaat kaiken näppärästi Byggmaxilta\nKastelu on hyvä laittaa kuntoon jo varhain keväällä. Byggmaxilta löydät tarvittavat tuotteet puutarhasi kasteluun. Tilaa jo tänään ja laita puutarhasi kukoistamaan.\nKastelukannu 4Living 1,4L\n3 49 € /kpl


Halloween-herkku: Suklaa-punajuurimuffinssit ja mascarponekuorrutus | Maku\n2 kommenttia 15 tykkää\nIllalla näkymät ikkunasta alkavat olla jo aika tumman puhuvia, ilmassa lentäviä värikkäitä lehtiä lukuun ottamatta. Hämärät illat eivät ole itsessään mitenkään piristäviä. Siihen avuksi iskee Halloween ja sen herkut!\nMeillä leivottiin jo täysissä Halloween-tunnelmissa. Taustalla soi musiikki. Hörpin kahvia. Pöydällä jäähtyi pellillinen muffinsseja. Sulattelin suklaata kuorrutusta varten, jota roiskui laastin tapaan pöydälle kun lusikoin sitä muffinssien päälle. Ja niin kuin arvata saattaa, keittiössä oli session jälkeen aikamoinen sotku!\nHalusin leipoa jotain todella halloweenimaista - ja sotkuhan kuuluu asiaan! Punajuuren ja suklaan yhdistelmä kuulosti juuri tilanteeseen sopivalta. Nämä muffinssit saavat syvän tumman värin ja maun punajuurisoseesta ja kaakaosta. Päälle levitetään silkkinen kerros suklaa-mascarponekuorrutusta.\nPunajuuri sopii muuten erinomaisesti leivontaan - se tekee muffinsseista mehevät ja upean väriset. Ja soseen tekeminenkin onnistui aika helposti. Sotku joka valtasi keittiön ei tullut punajuurista, vaikka vähän kauhulla mietin mitenköhän niiden kanssa käy. Kuorin, kuutioin ja keitin punajuuret kypsiksi. Soseutin punajuurikuutiot sauvasekoittimella ja taikinan salainen ase oli valmis. Tumma suklaa ja mascarpone yhdessä ovat taas herkullisen kuorrutuksen salaisuus. Täydestä tiskialtaasta huolimatta, lusikoin onnellisena kulhon reunoilta suklaakuorrutusta ja katselin tyytyväisenä muffareita.\nVirittele pöydälle vähän seittiä (juustoliinaa), sytytä kynttilöitä ja nosta keskelle lautasellinen syntisen hyviä Halloween-muffinsseja. Halloween-pöydän stailaus on valmis!\nSuklaa-punajuurimuffinssit ja mascarponekuorrutus\nöljyä (esim. mietoa rypsiöljyä)\nKuori ja kuutioi punajuuret. Keitä punajuurikuutioita 20 minuuttia tai kunnes ne ovat kypsiä. Valuta ja anna jäähtyä. Soseuta tasaiseksi sauvasekoittimella tai tehosekoittimessa.\nSekoita punajuurisoseeseen kermaviili. Vatkaa joukkoon kananmuna ja öljy. Lisää seokseen sokeri, fariinisokeri ja vaniljasokeri.\nYhdistä eri kulhossa jauhot, kaakaojauhe, ruokasooda, leivinjauhe ja suola. Lisää jauhoseos taikinaan ja sekoita tasaiseksi taikinaksi.\nLusikoi taikina muffinssipellille paperisiin kuppeihin. Paista 175 asteessa uunin keskitasolla 18-20 minuuttia. Anna jäähtyä.\nValmista kuorrute. Riko suklaa paloiksi. Laita suklaapalat ja voi keraamiseen tai metalliseen kulhoon. Nosta kulho höyryävän vesikattilan päälle ja sekoittele kunnes suklaa ja voi on sulanut.\nSekoita sulanut suklaa mascarponejuustoon. Mausta sokerilla ja ripauksella suolaa. Levitä kuorrutus muffinssien päälle.\nNäyttää niiin hyvältä! Itselläni on haussa hyvä, kostea suklaamuffinssiohje, ja tämä punajuuri-versio voisi olla juuri täydellinen.. Täytyy panna kokeiluun!\nps. Jos kiinnostaa, olisi kiva jos ehtisit vilkaista blogiani, northboundkitchen.wordpress.com! :))\nIida, kiitos ihanasta kommentista! Kävin blogissasi ja se oli todella upea! Luulen, että tykkäisit varmasti näistä muffinsseista - punajuuri on todellinen salainen ase.


Saarna — ne vanhat elikkä paraleipomenoon: huhtikuuta 2006\nVähältä piti, mutta ruodussa pysyttiin — Pääsinpäivä. 3. vsk.\nPääsinpäivä Hän on noussut ylös\n09 apr MMVI Saarna Auran kirkossa\nVähältä piti, mutta ruodussa pysyttiin\nEvankeliumi: Matt. 28: 1-8\nSapatin päätyttyä, viikon ensimmäisen päivän koittaessa, tulivat Magdalan Maria ja se toinen Maria katsomaan hautaa. Äkkiä maa alkoi vavahdella ja järistä, sillä Herran enkeli laskeutui taivaasta. Hän tuli haudalle, vieritti kiven pois ja istuutui sille. Hän oli hohtava kuin salama ja hänen vaatteensa olivat valkeat kuin lumi. Vartijat pelästyivät häntä niin, että alkoivat vapista ja kaatuivat maahan kuin kuolleet. Enkeli kääntyi naisten puoleen ja sanoi: »Älkää te pelätkö. Minä tiedän, että te etsitte ristiinnaulittua Jeesusta. Ei hän ole täällä, hän on noussut kuolleista, niin kuin itse sanoi. Tulkaa katsomaan, tuossa on paikka, jossa hän makasi. Menkää kiireesti sanomaan hänen opetuslapsilleen: 'Hän on noussut kuolleista. Hän menee teidän edellänne Galileaan, siellä te näette hänet.' Tämä oli minun sanomani teille.» Naiset lähtivät heti haudalta, yhtaikaa peloissaan ja riemuissaan, ja riensivät viemään sanaa Jeesuksen opetuslapsille.\nVanhan aloituksen äärellä\nVanhoissa saarnakirjoissa on silloin tällöin saarnan aloituksena tilanne jossa kaksi pappia puhelevat keskenään jostain tärkeästä asiasta, tai vieläkin tärkeämmästä asiasta, tai jostain todella tärkeästä asiasta. Tästä lajista saarnan aloituksia on parhaana esimerkkinä se missä kaksi pappia katsoo ikuisuuden rajan tuolle puolen sopien siitä että ensimmäiseksi kuoleva tulee tervehdyskäynnille toisen luo kertomaan kuinka kävi...\nToinen aikoo ryhtyä muslimiksi. Miksi!!!?\nMaailma ei ole niin paljon muuttunut etteivätkö papit edelleenkin puhuisi keskenään vakavista asioista. Sattuipa tässä kerran todellakin sellainen tapaus, ja sattui useammankin kerran. Nuo kaverukset tapasivat saunoa ja parantaa kirkkoa ja maailmaa saunomisen merkeissä. Kerran toinen kavereista oli varsin ärsyttävällä tuulella, hän jankutti toiselle koko ajan: ”Nyt tämä saa riittää, mie rupian muslimiksi.” Tietysti siinä toinen alkaa vaatimaan perusteluja, ja myöskin niitä saa. Muslimiksi aikova pukee ajatuksensa näihin sanoihin: ”Olen jo kyllästynyt jatkuvaan kiistelyyn moralistien kanssa, jotka eivät Kristuksesta mitään tiedä. Heitä ei kiinnosta muu kuin pukeutuminen ja muut ulkoiset seikat, syntymäpäiväkäynnitkin; kun käyt niin heti alkaa arvostelu kun ulos astut, ja auta armias jos olet erehtynyt puhumaan uskonasioista.\nLisäksi kun ei ole vielä edes aikaa perehtyä raamatun sanaan oikein kunnolla työaikana. Koko ajan on jotain työpaikanparannuspalavereja ja muita kokouksia sun muuta tippalointia. Eikä tässä muutenkaan ole mitään mahdollisuuksia olla johdonmukainen, jos opetat näin niin jopas on joku vetämässä mattoa jalkojen alta. Ei ole enää mitään yhtenäistä. Joka päivä saa selitellä homo-kantoja, niin kuin se olisi maailman tärkein asia. Paha sitä on tehdä kun eivät piispatkaan mitään asiasta pukahda. Monet ongelmat ratkeavat kun ryhdyn musulmaaniksi. En minä ympärileikkausta pelkää. Ja onhan nuo klassisen arabian alkeet tullut suoritettua ja Koraanikin luettua monta kertaa. Pappi on pappi vaikka uskontoa vaihdat. Kasvatan suippokärkisen parran jossa on suikean vastapuikea kierre, otan tuiman ilmeen naamalleni ja pistän turbaanin päähän. Imaami olen käden käänteessä. Ratkeaa moni ongelma.” Paljon muutakin tuo tuohtunut pappismies vuodatti, mutta jos se kaikki kerrottaisiin niin taitaisi tulla saarnallemme pituutta. Toinen kuunteli ja kun toinen vihdoin lopetti, sanoin tämä vain: ”Mielenkiintoista, mielenkiintoista!”\nEhdottomuus. Päivän evankeliumin selitystä...\nPäivän evankeliumi sisältää pääsiäisen keskeisen sanoman. Pääsiäisen keskeinen sanoma ei ole pitkäperjantaissa eikä varsinaisesti kiirastorstaissakaan, vaikka nämä kolme tärkeää päivää muodostavatkin yhdessä kristittyjen suurimman juhlan. Kertomus tyhjästä haudasta on ensimmäistä julistusta: ”Menkää kiireesti sanomaan hänen opetuslapsilleen: 'Hän on noussut kuolleista.” Koko kristinusko nimittäin pysyy tai kaatuu tämän julistuksen mukana. Joka etsii ehdottomuutta sen papin tavoin joka halusi kääntyä muslimiksi, sitä kyllä löytää, jos vain paneutuu uskomme ydinkysymykseen. Apostoli Paavali puki tämän sanoiksi, hyvin ehdottomiksi sanoiksi kirjeessään Korintin seurakunnalle: ”Jos kerran julistetaan, että Kristus on herätetty kuolleista, kuinka jotkut teistä voivat sanoa, ettei kuolleiden ylösnousemusta ole? Jos ei ole kuolleiden ylösnousemusta, ei Kristustakaan ole herätetty kuolleista. Mutta ellei Kristusta ole herätetty, silloin meidän julistuksemme on turhaa puhetta, turhaa myös teidän uskonne.”\nAika ajoin puhumme konservatiivisuudesta, siis siitä että oltaisiin ja pidättäydyttäisiin vanhassa ja hyväksi koetussa. Niin, konservativismihan tarkoittaa pohjimmiltaan säilyttämistä, tai jopa suorastaan säilömistä. Ja edellinen lyhyt katsaus päivän tekstiin ja sen keskeiseen sisältöön sisältää konservatiivisen vaatimuksen. Monesti kuitenkin mennään harhaan siinä kun vaaditaan sitä, että vanha ja hyväksi koettu pitäisi aina esittää samalla tavalla.\nRatzinger ja radikalismi ja käännös oikeaan päin...\nKohta tulee kuluneeksi vuosi uuden paavin valinnasta. Ensi viikolla on meidänkin televisiossamme dokumentti tästä uudesta paavista. Ja häntähän pidetään varsin konservatiivisena miehenä. Hänen asenteitaan on yritetty selvittää psykologian keinoin. Hänkin oli nuori ja nuorekas mies 1960-luvulla. Hän oli valmis uudistamaan monia asioita, mutta kun liikehdintä yliopistopiireissä sai liiallisen yliampuvia piirteitä, kun kapina meni yli ja sai jopa kultuurivallankumouksen piirteitä tapahtui hänessä täyskäännös. Luennolla hän saattoi kuulla jonkun nuoren opiskelijan suusta: ”Turpa tukkoon fossiili, mitä muka asioista ymmärrät!?” Hänessä heräsi syyllisyys siitä oliko hän saanut itse osaltaan tuon kaaoksen aikaan. Samalla tulivat mieleen kipeät muistot nuoruudesta ja natsi-saksasta, jolloin kaikki vanha pantiin romukoppaan ja kirkostakin tuli puolueen tarkoitusten ajaja. Hän ei haluaisi enää koskaan nähdä sellaista sekasortoa uudelleen. Hän päätti pitäytyä vanhassa eikä kaiketi tullut mieleenkään ryhtyä muslimiksi. Ja vaikka toista paljon väitetään on hän tehnyt valtavan työn yrittäessään sanoa vanhaa ja yhteisesti sovittua kristillistä oppia helpommin omaksuttavaksi ja tajuttavaksi oman kirkkonsa ihmisille. Ja hänenkin konservatiivisuutensa taustalla ovat sanat jotka apostoli Paavali lausui Korintin seurakunnalle. Näin se kuulkaa menee aika eteenpäin: Enää ei luterilaiset papit sano Paavia Antikristukseksi, vaan yrittävät jos suinkin mahdollista puhua asiasta parempiin päin...\nMiten oli Jeesuksen mahdollista olla ehdoton mutta rakastaa?\nNäiden muutaman hataran pohdiskelun jälkeen voimme esittää kysymyksen: ”Jos on olemassa tarve ehdottomuudelle, niin voiko ehdottomuuden keskellä olla rakkautta.” Ihmisen on lopulta vaikea päästä perille siitä mitä rakkaus on! Onpa joku viisas pukenut asia näihin sanoihin: ”Kumpi on tärkeämpää, se että sinua rakastetaan vai että sinua vihataan? Rakkaudesta eivät ihmiset mitään tiedä, eikä sitä pysty mittaamaan, eikä se viime kädessä ole sinun käsissäsi. Mutta siihen voit vaikuttaa kuinka paljon ihmiset sinua vihaavat.” Kaikessa tässä on meidän kiinnitettävä huomio Jeesukseen, kehenkä muuhunkaan? Oliko hän ehdoton ja pystyikö hän rakastamaan. Vastaus on helppo; hän oli ehdoton ja hän pystyi rakastamaan. Se että hän itse on evankeliumi löytyy juuri tästä; hän pystyi rakastamaan maailmaa koska ehdottomuus osoittaa, ei mitään muuta kuin ihmisen syntisyyden ja syyllisyyden. Hänen ehdottomuutensa johti ristinkuolemaan ja se, että hän ehdottomuudessaan oli loppuun saakka uskollinen johti ylösnousemuksen aamuun, ensimmäiseen pääsiäiseen.\nMitä on lopulta uudistuminen, ylösnousseen seurassa oleminen!?\nTänään on pääsiäinen, kristittyjen pääsiäinen, kaikkien pyhien pyhä, kaikkien pyhäpäivien äiti. Tämä päivä ei pääty milloinkaan, sillä ei ylösnousemuksen päivä pääty milloinkaan. Me saamme elää tätä suurta päivää kaikkina päivinämme. Se päivä ei enää pääty, vaan jatkuu Herran seurassa, hänen kirkkonsa yhteydessä, hänen ylösnousemusruumiinsa jäsenenä, kun hän on läsnä sanassaan ja liittää Pyhän Henkensä kautta yhteyteensä. Se päivä jatkuu, kun hän ottaa kasteessa meidät yhteyteensä, omakseen, ruumiinsa jäseneksi, kun hän on läsnä ehtoollisellaan ja antaa meille itsensä, kun hän kulkee meidän kanssamme tämän päivän Emmauksen teillämme ja kun tunnemme, että hän puhuttelee meitä niin, että joskus ei mikään tunnu sattumalta, vaan kaikki näyttää hänen johdatukseltaan. Hänessä me saamme elää, liikkua ja olla. Kristuksen kanssa me pääsemme kuolemaan pois kaikesta pahasta voidaksemme elää hänessä uutta elämää kaikkina elinpäivinämme.\nMiten kahden papin oikein kävi!?\nTässä lopuksi voisi tietysti kysyä; miten kävi niille kahdelle papille, tai toiselle niistä? Tuliko musulmaania miehestä? Ei tullut! Toinen pappi osoittautui varsin hyväksi sielunhoitajaksi. Keskustelu kävi pitkään ja lopulta toinen sai osoitettua toiselle sen, että ei tämän tarvitse yrittää kantaa toisten syntejä niskassaan, joku toinen on sen jo tehnyt! AMEN


Bistrotyylistä karitsan paahtopaistia — KULINAARI\nEtusivu » Bistrotyylistä karitsan paahtopaistia\nBistrotyylistä karitsan paahtopaistia\nKirjoittaja: kulinaari 06/04/2015\nkirjoittaja kulinaari 06/04/2015\nPääsiäistä tuskin voi kuvitella ilman lammasta muodossa tai toisessa. Tänä pääsiäisenä sitä oli meillä todellakin tarjolla hyvinkin luovina versioina.\nKoska en ole liiemmin lampaanpaistin ystävä, on listalla ollut aina enemmän monimuotoinen karitsan paahtopaisti. Sille löytyy reseptejä blogista useitakin.\nTällä kerralla halusin kokeilla jotain rennompaa versiota ja Maku-lehden arkistoista osui silmiini tämä bistrotyylinen resepti. Siinä yhdistyy uusi, kekseliäs ja raikas lisäke sekä lempparistani vuohenjuustosta tehty kastike.\nLihan marinadi on mitä mainioin vaikka grillattavallekin lihalle.\n4 kpl karitsan paahtopaisteja\nkirkastettua voita tai kasviöljyä\nSekoita marinadin ainekset keskenään kulhossa ja asettele paahtopaistit marinadin joukkoon niin, että ne ovat kauttaaltaan marinadin peitossa. Marinoi huoneenlämmössä noin tunti tai viileässä yön yli. Kääntele lihoja muutamaan otteeseen marinoinnin aikana.\nJos marinoit lihat viileässä, ota ne huoneenlämpöön noin tunti ennen valmistusta. Ennen paistamista kuivaa paistit talouspaperilla. Kuumenna pannulla voi tai kasviöljy ja ruskista paistit kauttaaltaan hyvin. Laita paistit uunivuokaan ja yhden paistin paksuimpaan kohtaan paistomittari. Kypsennä paisteja uunissa, kunnes lämpömittari näyttää 57 astetta. Kääri paistit folioon vetäytymään vähintään viideksi minuutiksi.\n150 g pehmeää kuoretonta vuohenjuustoa\n1/2 rkl hienonnettua tuoretta rosmariinia\n1 g jauhettua vaniljatankoa\nNotkista vuohenjuusto kerman kanssa kulhossa ja sekoita joukkoon loput ainekset. Anna maustua jääkaapissa noin 30 minuuttia ennen tarjoilua.\n1/2 dl tuoretta minttua hienonnettuna\n3 tuoretta laakerinlehteä\n1 dl grillattuja säilykesipuleita (esim. Lidl)\nHalkaise sokeriherneet pituussuunnassa. Puolita grillatut sipulit. Kuumenna voi paistinpannulla. Lisää jäiset herneet ja paista hetki. Lisää sokeriherneet, valkosipuli, minttu ja mausteet. Kääntele hetki ja lisää lopuksi sipulit. Tarjoile heti.\nItse etsiskelin noita säilykesipuleita tovin, kunnes muistin, että tuollaisia erikoisia säilykkeitä saa juuri Lidlistä. Luomu Bourbon-vaniljaa saa muuten valmiiksi jauhettuna ainakin Cittarista ja Ruohonjuuresta. Todella kätevä tuote niin leivontaan kuin ruoanlaittoonkin.\nbistroBourbon vaniljaherneKaritsakaritsan paahtopaistikastikeLammasLihaLisäkeMarinadiMinttuPääsiäinenrosmariinisipuliSokerihernevaniljavaniljatankoVuohenjuusto


Muutu tai tule korvatuksi | Toinen Mielipide\nViimeisessä kymmenessä vuodessa moni asia myynnissä ja markkinoinnissa on muuttunut enemmän kuin viimeiseen viiteenkymmeneen vuoteen. Ihminen voi oppia rajattomasti uutta, mutta joskus suurin hidaste tulee sisältäsi. Vanhat tottumukset johtavat keinotekoisiin rajoitteisiin, jotka todellisuudessa ovat vain mielessäsi, mutta ikävä kyllä näkyvät toiminnassasi.\nKesä on loistavaa aikaa oman ja tiiminsä itsetuntemuksen syventämiseen. Raflaavan otsikon takana makaa totuus; uusi maailmankuva vaatii uusia osaamisalueita ja halua kehittyä. Jos ette malta muuttua maailman mukana, jotkut muut ottavat paikkanne. Joskus voi olla fiksuinta poisoppia vanhasta tehdäkseen tilaa uudelle. Tee siis yhteisöllesi palvelus, tutustukaa itseenne paremmin kesällä, poisoppikaa jotain vanhaa ja ottakaa tavoitteeksi oppia uusia taitoja. Vain harjoittelemalla tulee mestariksi, ja mestarit harjoittelevat aina.


Ulkosuihku maassa: 45 parasta suunnitteluideaa valokuvien avulla\nSuihku on yksi tärkeimmistä lisäosista esikaupunkialueelle. Nykyään suunnitteluratkaisujen, rakennusmateriaalien ja valmiiden koppien valinta on niin suuri ja edullinen, että kadun suihkuhuoneesta voi tulla harmoninen ja jopa tyylikäs elementti kesämökissä. Tällaisen suihkun suunnittelun avulla ei vain voi virkistyä kuumana kesäpäivänä, vaan se tuo myös esteettistä nautintoa..\nalkuperäinen tuoli kesäsuihkun vieressä\neksoottinen kasvi kesällä suihkussa\nSuihkun paikan valitseminen\nOikean paikan valitseminen kesäsuihkun asentamiseen välttää ongelmat tulevaisuudessa. Suihkuhuoneen sijaintiin kadulla on useita perussääntöjä:\nUlkosuihku talon väliseinän takana\nPaikka on suojattava tuudelta, koska jopa korkeissa ilman lämpötiloissa veto voi aiheuttaa kylmän;\njos on odotettavissa säiliö, suihkupaikan tulisi olla sivuston aurinkoisella puolella;\nsuihkuhuoneen rakentamiseksi on välttämätöntä varmistaa hyvä veden virtaus, siksi on parempi valita paikka sivuston korkeimmasta kohdasta;\nsuihkulla ilman säiliötä, läheisyys vesilähteelle on tärkeä.\nUlkosuihkulla on yleensä:\nTalon seinän vieressä. Tällä järjestelyllä vettä voi tulla talon putkistosta, jolla on etunsa. Viemäri voi olla myös yksi. Muuten veden virtaus tulee suunnitella huolellisesti, koska viemärijärjestelmän puuttuminen voi vaurioittaa alustaa. Talon seinä, jonka vieressä on suihku, on suojattava kosteudelta: esimerkiksi aseta se laatoilla.\nPuutarhassa. Tämä suihkun järjestely mahdollistaa mielikuvituksen osoittamisen: esimerkiksi voit ympäröi rakenteen eksoottisilla kukilla, puilla ja pensailla (tai sijoittaa ne sisälle). Suihkussa käyminen sellaisessa kopiossa on silkkaa nautintoa: tunnet yhtenäisyyttä luonnon kanssa; vesimenettelyt, raikas ilma ja muotojen estetiikka luovat harmoniaa ja edistävät psykologisen tilan normalisoitumista.\nTerassilla uima-altaan vieressä. Siten suihku on asetettu huuhteluun uima-altaan uinnin jälkeen. Tällöin suihku voi olla osa yksittäisen suunnittelukoostumuksen, joka on tarkoitettu vesimenettelyihin tarkoitetulle alueelle.\nKesäsuihkussa on monia suunnitteluvaihtoehtoja. Jos jokin aika sitten tavalliset kopit olivat suosittuja, nyt suunnittelijat poikkeavat yhä enemmän klassisista ratkaisuista..\nEsimerkiksi paviljongityylisestä suihkuhuoneesta, jossa on usein vain kolme seinää, on tullut yksi suuntauksista. Tässä mallissa on tarpeeksi tilaa ja siihen voi ripustaa hyllyjä, koukkuja, hyödyllisiä työkaluja tai koriste-elementtejä. Tällaista rakennetta on vaikea kutsua hytiksi, se on suihkuhuone.\nToinen yhtä suosittu rakennustyyppi on suihkupaneeli. Se voi sijaita millä tahansa pystysuoralla pinnalla: esimerkiksi rakennusten julkisivuilla.\nKoristekivillä leikattu suihkupaneeli yhdistettynä pystysuoraan puutarhanhoitoon näyttää erittäin harmonisesti – tällainen koostumus liittyy villieläimiin, vuoristojoihin, vesiputouksiin. Klassinen muotoilu – keraamiset laatat, samanlaisia kuin kylpyhuone.\nToinen tyyppi on suihkuteline. Se on yksinkertainen pystysuora tanko, joka on valmistettu metallista, harvemmin muovista.\nTämä on yksinkertaisin ja samalla käytännöllinen vaihtoehto: lakoniset muodot ja helppo asennus mahdollistavat telineen sijoittamisen melkein mihin tahansa sivustoon. Se sopii täydellisesti kaikkiin kesäsuihkun muotoiluihin ja sisustukseen.\nSuihkuhuoneen ulkonäköllä on sama rooli kuin millä tahansa maisemasuunnittelukohteella. Muoto, materiaali ja väri eivät saa olla ristiriidassa sivuston yleisen koostumuksen kanssa.\nPuinen ulkosuihku on hieno vaihtoehto kesämökille. Puu näyttää maisemasuunnittelusta aina harmonista. Lisäksi, jos talon ulkokoriste on tehty puusta tai jäljittelee sitä, tällainen ulkosuihku sopii täydellisesti alueen suunnitteluun. Esimerkiksi puusta valmistettu suihkuhuone, jolla on minimaalinen maalaistyylinen hoito, näyttää erittäin vaikuttavalta..\nKäsitellystä puusta valmistettu suihkuhuone näyttää tyylikkäältä ja jaloilta. Tämä vaihtoehto näyttää hyvältä tontissa, joka on sisustettu normaalisti tai sekoitetusti..\nUniversaali vaihtoehto on kiviseinän koristelu suihkupaneelille. Yhdessä kasvien ja luonnollisten pikkukivilattian kanssa tämä rakenne näyttää hyvin eksoottiselta ja liittyy kylpylälomaan. Tällainen muotoilu luo kevyen ilmapiirin rauhasta, harmoniasta ja rentoutumisesta..\nEpätavallinen ratkaisu on suihkuhuoneen metallinen viimeistely. Tämä muotoilu on täydellinen korkean teknologian tyyliin. Parantaa tämän tyylin aiheuttamaa provosoivaa vaikutusta, alkuperäisen muodon putkistosta.\nMuutama muutama temppu kesäsuihkun koristamiseen:\nSuihkuhuone näyttää aina edulliselta, mikä on jatkoa talon rakennukselle tai kaikuu väriltään tai materiaalilta minkä tahansa sen osan kanssa.\nNe, jotka haluavat poiketa vakioratkaisuista, pitävät varmasti suihkuhuoneesta ilman tavallista putkistoa. Vaihtoehtoinen ratkaisu olisi vesiputous tai suihku, joka muistuttaa laskeutumista.\nErinomainen kenttä suunnittelukokeille on kesäinen suihkupuhdistus. Voit halutessasi piilottaa sen, niin seinän sisustamiseen on enemmän tilaa. Tällainen suihku näyttää erittäin siistiltä. Toinen vaihtoehto on toimia päinvastaisesti ja keskittyä putkityöhön. Hienot putket, suihkut, kiiltävä metalli ovat kaikki hienoja työkaluja silmäänpistävien kuvioiden luomiseen.\nEpätavallisen mukavuuden rentoutumisen ystäville:...\nVain 26,8 neliömetrin asunto: puutarhatalo...\nEnsinnäkin yksityisyys: asuinrakennus suljetulla...\nTalo Maalaistalojen ja mökkien ulkoasu, erkkeri, valokuva


Mies, nainen ja joku kolmas. | Kompromissi\nMies, nainen ja joku kolmas.\nKahden tai useamman kumppanin kanssa suhteen solmineet suomalaiset kertovat valintansa eduista ja haasteista Parisuhdepäivitys-kirjassa. ”Polyamoria ei sovi joka jaanalle ja jampalle, mutta jotkut elävät niin tyytyväisinä”, seurakunnan perheneuvoja Iiris Koskinen sanoo.\nEspoon seurakuntien perheneuvoja, psykoterapeutti Iiris Koskinen kirjoitti huhtikuussa 2019 Rakkauden ammattilaiset -blogitekstin otsikolla ”Kolmas osapuoli parisuhteessa ei ole aina haavoittava”. Kirjoitus herätti kohua, koska jotkut kokivat, että kirkon työntekijä neuvoi piristämään pitkää suhdetta kolmannella osapuolella. Koskinen painottaa, että ei yllytä avoimeen suhteeseen. Hän on kuitenkin kohdannut monenlaisia suhdemuotoja työskennellessään yli 15 vuotta perheneuvojana ja huomannut, että osa parisuhteen ulkopuolisista suhteista tukee ja suojelee sitä.\nLähde: Kirkko ja kaupunki, korostus lisätty\nPolyamoria on yksi monisuhteisuuteen kuuluva ihmissuhdemuoto ja ajattelu- ja elämäntapa. Sitä noudattavalla henkilöllä voi olla yhtäaikaisesti useampi seksuaalisia ja/tai romanttisia piirteitä sisältävä ihmissuhde. Kukin suhteeseen osallistuja on tietoinen suhteen muodosta ja suostunut osaksi polyamorista suhdekuviota.\nKun kyse on tasaveroisten aikuisten neuvottelemasta suhteesta, niin mikä ettei, Iiris Koskinen sanoo.\nSiis hetkinen? Seurakuntien perheneuvoja sanoo ”mikä ettei”, jos ihmiset haluavat solmia avioliiton ulkopuolisia suhteita. Voisin ehkä jollain tavalla ymmärtää, jos kyseessä ei olisi kirkon toimintaa, joka sanoo pitäytyvänsä Raamatussa elämän oppaana.\n1. Mooseksen kirja 2:24\nPaavalin ensimmänen kirje korinttolaisille 7:2\nAivan Raamatussa alussa meille sanotaan selkeästi, että mies liittyköön vaimoonsa, ja heistä tulee yksi liha. Myöhemmin Paavali kirjoittaa, että haureuden synnin välttämiseksi olkoon miehellä vaimo ja naisella aviomies. Meitä kehoitetaan avioliittoon, joka on miehen ja naisen välinen, ettemme lankeaisi haureuden syntiin.\nMitä on haureus?\nHaureus ( fornication, porno, porneia, πορνεία, μοιχεία ) tarkoittaa epäsiveellistä tai yleistä seksuaalimoraalia loukkaavaa toimintaa. Usein haureudella tarkoitetaan esiaviollista seksiä tai erotiikkaa, jossa osapuolet eivät ole avioliitossa omilla tahoillaan, mutta osin myös aviorikosta eli avioliiton ulkopuolista seksuaalista aktia.\nLähde: Wikipedia, lisätty käännöksiä.\nJos avioliitossa oleva mies käy naapurin rouvan luona toistuvasti yökylässä tai viettää iltoja vieraiden naisten kanssa hotellihuoneissa, niin yleensä kyseessä on haureus. Haureus on seksuaalista moraalittomuutta, esimerkiksi pornografiaa, esiaviollista seksiä tai oman puolison pettämistä. Sekin on haureutta, että puolisot ovat yhdessä sopineet, että saavat harrastaa sukupuolisia kanssa käymisiä muidenkin ihmisten kanssa kuin vain keskenään.\nSiinä vaiheessa kun seurakunnan perheneuvoja ei ymmärrä mikä on haureutta ja hän voi edelleen toimia tässä tehtävässä niin ollaan erittäin vaarallisilla vesillä. Se kuvastaa hieman sitä yleistä tilannetta, että evankelis-luterilainen kirkko ei ymmärrä mikä on syntiä. Tämä johtuu siitä, että ei tunneta Jumalaa ja hänen tahtoansa.\nTilastojen ja tutkimuksien mukaan jopa yksi neljästä avioliitosta päättyy uskottomuuten.\n”Mutta tämä kolmen kimppa on tietoisesti sovittu liitto eikä se millään tavoin ole pettämistä, koska se ei tapahdu salassa.”\nNäin voidaan argumentoida, mutta tekeekö se siitä silti moraalisesti hyväksyttävää? Ironisesti jopa itse käsittelyn kohteena olevassa kirkko ja kaupunki -lehden artikkelissa todetaan, että tälläiset liiton ulkopuoliset suhteet aiheuttavat mustasukkaisuutta.\nTämä kirkko ja kaupunki -lehdessä oleva artikkeli on niin pöyristyttävä, että on vaikea edes uskoa mitä oikein lukee. Tämä on kuitenkin totisinta totta. Seurakuntien perheneuvoja sanoo synnille ”mikä ettei”, jos se vaan toimii.\nMeidän täytyy myös ymmärtää, että kristillinen moraalikäsitys ja se mitä Raamattu opettaa, ei ole vain jotain sellaista, että voimme tehdä kaikkea ”mikä vain toimii”. Me olemme ihmisinä huonoja määrittelemään mikä on oikein ja väärin ja mikä lopulta on toimivaa. Jos emme pohjaa kaikkia moraalisia käsityksiämme Raamattuun eli Jumalan ilmoitukseen, niin kaikki moraaliset arvot ja hyveet ovat lopulta vain mielipiteitä ja mieltymyksiä.\nRaamattu ilmoittaa meille absoluuttisia moraalitotuuksia. Esimerkiksi 10. käskystä älä tapa, älä varasta, älä himoitse. Ne ovat väärin eli syntiä vaikka joskus varastaminen saattaisikin näyttää ”toimivalta”, kun viemällä naapurin lompakon saa laskut maksettua.\nRaamattu kieltää meitä himoitsemasta naapurin rouvaa. Sopimalla asiasta etukäteen kaikkien osapuolien kanssa emme saa haureudesta eli tässä tapauksessa naapurin vaimon kanssa makaamisesta hyväksyttävää. Tämä itseasiassa on vieläkin hirveämpi synti ja näyttää miten kieroutunut ja turmeltunut ihmismieli on. Sen sijaan, että joku heikko ihminen lankeaa pettämään puolisoansa harkitsemattomasti, niin tässä polyamorisessa suhteessa tämä synti tehdään tarkkaan harkiten ja sopien osapuolien kanssa.\nJos toisella puolisolla on etenevä sairaus kuten muistisairaus, jonka vuoksi molempia tyydyttävä seksielämä lakkaa olemasta mahdollinen, jotkut sopivat, että terve saa etsiä itselleen muun seksikumppanin. Tiedän tapauksia, joissa omaishoitajana toimiva puoliso rakastaa syvästi sairastunutta kumppaniaan, mutta kaipaa ja tarvitsee elämältään muutakin.\nEn tunne kyseistä Espoon seurakuntien perheneuvojaa niin tarkkaan, että voisin sanoa, onko hän oikeasti kristitty. Kuulostaa kuitenkin joka tapauksessa todella huolestuttavalta, että seurakuntien perheneuvojana on henkilö, jonka opetus ja neuvonta on tälläistä. Ajatteleppa vaikka, että joku vaikeassa tilanteessa oleva aviopari menee hakemaan seurakunnasta apua perheongelmiinsa ja vastauksena heille suositellaan avioliiton ulkopuolisia seksisuhteita. Tämä on aivan absurdia.\nEros vai Kristus?\nMutta kun paljon hutkitaan ja seksuaalisesti sekoillaan niin voidaan myös osua oikeaan. Ihminen todella tarvitsee elämältä muutakin. Mutta se muu ei ole seksiä, nautintoja, himoa, rahaa, rikkauksia, mainetta ja kunniaa. Näitä on kyllä kokeiltu läpi ihmishistorian ja jotkut ovat päätyneet palvomaan Erosta, Fortunaa ja Victooria. Mikään näistä epäjumalista ei voi kuitenkaan tuoda ihmiselle vapautusta vaan ne orjuuttavat ihmistä.\nIhminen tarvitsee sovituksen synneilleen ja sovinnon Jumalan kanssa.\nSovinto Jumalan kanssa on, kun Pyhä Henki uudesti synnyttää ihmisen, ihminen tekee parannuksen epäuskostaan ja laittaa kaiken toivonsa Jeesukseen Kristukseen Herrana ja Pelastajana. Ihmisen täytyy tiedostaa, että hän on syntinen ja huutaa avuksi Herran nimeä.\nMe emme saa apua haureellisesta seksistä vaikka luonnollinen (lihallinen) ihminen helposti kuvittelee, että kaikki silmän himot ja elämän korskeus voisi tyydyttää hänen kaipuunsa ja tarpeensa.\nVain yksin Jumala voi antaa meille iankaikkisen turvan, rauhan ja lohdutuksen eli pelastuksen. Yltäkylläinen elämä ja rauha Jumalan kanssa on saatavilla uskon kautta.\nVaikken olekkaan kirkon perheneuvoja, niin minun suositukseni kaikille perheille ja pariskunnille jotka kamppailevat ja tarvitsevat perheneuvontaa on se, että hakeutukaa terveeseen seurakuntaan ja kristittyjen yhteyteen. Lukekaa yhdessä Raamattua ja Jumalan lupauksia perheille. Ymmärtäkäämme, että seksi ei ole elämän kantava voima. Evankeliumi on Jumalan voima pelastukseksi kaikille jotka uskovat.\nKLIKKAA TÄSTÄ LUKEAKSESI RAAMATUN HYVÄT UUTISET\nAvainsanat haureus, Iiris Koskinen, Perheneuvonta, Polyamoria, seksuaalinen sekoilu\n← Kompromissi Raamatusta on häpeällistä kirkossa → Mari Leppänen – Erilaisuus avartaa


Volkswagenin legendaarisesta hippipakusta täyssähköversio – Stara\nKuva: Val Vesa\nVolkswagenin legendaarisesta hippipakusta täyssähköversio\nAutot Viihdeuutiset 12.1.2022, 5:00 · Tim Isokivi\nSaksalaisen Volkswagenin klassinen Kleinbus-automalli tunnetaan yleisesti hippipaku-lempinimellä. Nyt automerkki suunnittelee täyssähköautoa, joka on eräänlainen uusi versio legendaarisesta Kleinbusista.\nVolkswagenin toimitusjohtaja Herbert Diess tarjosi ID Buzz -nimisestä automallista esimakua Twitterissä. Virallisesti 2020-luvulle päivitetty hippipaku esitellään yleisölle 9. maaliskuuta. Alun perin yhtiön oli tarkoitus esitellä ajoneuvoa vasta vuonna 2023.\nAutomotive News -sivuston mukaan Volkswagenin tarkoituksena on myydä ID Buzz -autoa Euroopassa ja Yhdysvalloissa. Täyssähköauton prototyyppiä on jo koeajettu Saksassa viime kesänä. ID Buzzia on kuvailtu yhdeksi Volkswagenin odotetuimmista automalleista vuosikymmeniin.


Eurotempun tehnyt KuPS matkustaa ensi viikolla Romaniaan jahtaamaan miljoonapottia: "Se on ihan selvää, että kotijoukkue on ennakkosuosikki" - MTVuutiset.fi\nKuPS-kapteeni Petteri Pennanen kertoi tunnelmiaan hienon eurovoiton jälkeen.\nJulkaistu 24.09.2020 22:10\nLiettualaisen Suduvan torstaina kotonaan 2–0 voittanut KuPS kohtaa romanialaisen Clujin Eurooppa-liigan viimeisellä karsintakierroksella ennen himoittua lohkovaihetta. Cluj kukisti vieraissa tukholmalaisen Djurgårdenin 1–0.\nLUE MYÖS: Tyhjät katsomot eivät kuopiolaisten iloa himmentäneet – verkkoaidan takana jännitettiin peliä tiiviissä tunnelmassa\nKuopion Palloseuran kapteeni Petteri Pennanen otti rauhallisesti, vaikka joukkue nousi Suduva-voitollaan vain yhden askeleen päähän Eurooppa-liigan lohkovaiheesta.\n– Oltiin juuri tuon verran parempia. Tiedettiin, että kaikki pelit Euroopassa on vaikeita, mutta hoidettiin homma ja nyt ollaan vain yhden voiton päässä, Pennanen maiskutteli.\nKuPS kohtaa Clujin vieraissa ensi viikolla.\n– Jos vielä ensi viikolla voitetaan, niin sitten voi nousta aika lailla kärkipäähän uran saavutuksien joukossa, Pennanen myhäili.\n– Hyvät mahdollisuudet (on voittaa). Totta kai, se, että ollaan vieraskentällä, muuttaa vähän pelin kuvaa. Se on ihan selvä, että kotijoukkue on siinä ottelussa ennakkosuosikki, mutta se on vain yksi ottelu. Kaikki on mahdollista, Pennanen päätti.\nJos KuPS venyy Romaniassa yllätysvoittoon, seuralle on luvassa lohkovaihepaikan lisäksi miljoonapotti. Viime kaudella Eurooppa-liigan lohkovaiheeseen pääsystä sai 2,92 miljoonaa euroa Uefan palkintorahoja.


Cut 60 - Lopputulos (Mittoja / Kuvia) - Aaro Huttunen\nPosted on 3.6.2015 8.3.2018 by Aaro Huttunen\nKuudenkymmenen päivän dieetti on loppu ja on sen aika, kun kerron tuloksista numeroin ja kuvin. Tämä kyseinen dieetti oli tosiaan haaste vain itselleni: pystyisinkö noudattamaan ruokaohjelmaa, onnistuisinko välttämään houkutuksia ja kuinka saisin treenit kulkemaan?\nKorostetaan vielä sitä, että kaikki treeni- / ravintoasiat suunnittelin ja toteutin itse. Ei ollu treenikaveria, eikä mitään ”suurempaa” tahoa, joka olisi puuttunut asioihin. Oman kehon kuuntelu, internet ja maalaisjärki on oikeastaan olleet ainoat välineet tässä.\nSainko siis ominpäin mitään aikaan?\nDieetin alussa hyppäsin suoraan 3600 kcal / pvä —> 3200 kcal / pvä. Sen jälkeen tiputtelin kaloreita sellaisin väliajoin, jotka itsestäni tuntuivat hyvältä. Dieetin lopussa kalorit olivat matalimmillaan 2400 kcal / pvä. Ei noilla kaloreilla vielä tarvinnut nälkää oikeastaan nähdä, tietenkin olisi enemmänkin ruoka maistunut.\nTarkoitus oli dieettailla vain salin puolella, mutta viimeisillä viikoilla päätin kuitenkin ottaa hieman aerobista mukaan ja niitä tulikin tehtyä 2-3 kertaa viimeisten viikkojen aikana. Sekin osoittautui ihan mukavaksi puuhaksi.\nKohde : Alussa / Lopussa / Erotus\nPaino : 95,7 kg / 88,1 kg / -7,6 kg\nHauis : 42 cm / 39 cm / -3 cm\nForkut : 35 cm / 32,5 cm / -2,5 cm\nHartiat : 129 cm / 126,5 cm / -2,5 cm\nRinta : 103 cm / 101 cm / -2 cm\nVyötärö : 85 cm / 77 cm / -8 cm\nReidet : 64 cm / 60 cm / -4 cm\nPohkeet : 41 cm / 38 cm / -3 cm\n(lihaksissa vertailussa vain oikea puoli, esim. oikea hauis,\nkoska koko eroja ei juurikaan ole.)\nSiinäpä luvut. Paino pitää varmasti paikkaansa, koska samalla vaa’alla mitattu kokoajan. Mittaustulokset voivat tietysti vähän poiketa, mittaajankin ollessa molemmilla kerroilla eri. Joka tapauksessa kiloja lähti aika paljon ja senttejäkin joka puolelta.\nEniten itseni yllätti kuinka paljon vatsa litistyi. Hauiksen pienentyminen vähän säikäytti, mutta kyllähän se oli odotettavissa, kreatiinihauisko. Hartiat eivät paljoa kutistuneet, eikä se yllättänyt yhtään, erottuvuus niissä on aina ollut hyvä, ei hirveästi rasva tartu. Aika tasaisesti kuitenkin kaventunut joka puolelta. Toivottavasti ei lihaksen merkeissä…\nKuvat dieetin ”alusta” 21. päivältä löytyvät: CUT 60 – 21. PÄIVÄ (MITTOJA / KUVIA), en viitsi kaikkia kuvia ladata tänne uudestaan, joten kuvien vertailut on tehtävä itse! Ja kuvat eivät ole samoista kuvakulmista otettu, anteeksi siitä, tässä tehtävässä täytyy vähän mielikuvitusta käyttämään:\nSiitä sitten vertailemaan. On siinä silmin huomattavia erojakin tapahtunut. Joidenkin lihaksien ääriviivat alkavat piirtyä selvemmin. Esimerkiksi vatsalihakset, kyljet ja reiden lihakset erottuvat paremmin. Voisi siis päätellä, että dieetillä on sitä rasvaakin ilmeisesti onnistuttu karsimaan, hyvä niin.\nVoisin kai sanoa dieettiä kaikin puolin onnistuneeksi? Tavoite saavutettu, eli rasvoja lähti. Dieettaaminen oli itselleni helppoa, treenit kulki todella hyvin, sarjapainot tippuivat vain vähän. Energiatasot pysyivät korkeella kokoajan. Uni tuli yhtä hyvin kuin aina ennenkin. Eikä voi tosiaan sanoa, että mikään hirveä nälkä olisi missään vaiheessa ollutkaan.\nMuuta en oo jatkon suhteen vielä päättänyt kuin sen, että alle 90 kiloa en halua enää ikinä\nEli kaloreita koneeseen!\nPS. Seuraavissa päivityksissä mietteitä kuvauksista,\nmielipiteitä mun omasta kropasta ja parempia / siistimpiä kuvia!


Taas uusi liitto lopettaa Posti-työt – ”Kohtuuttomia palkkojen ja työehtojen heikennyksiä” | Uusi Suomi\n18.11.2019 14:34 päivitetty 18.11.2019 14:43\nElintarviketyöläisten liitto SEL aloittaa käsittelykiellon tukena postilaisten PAU:lle.\nMyötätuntotyötaistelutoimia. SEL:n puheenjohtaja Veli-Matti Kuntonen ilmoitti liittonsa tukitoimista maanantaina.Kuva: Raine Lehtoranta\nSuomen Elintarviketyöläisten Liitto (SEL) ryhtyy tukitoimiin ilmaistakseen myötätuntonsa Posti- ja logistiikka-alan unioni PAU:lle työehtokiistassa.\nSEL tukee PAU:n tavoitteita julistamalla elintarvikealan yrityksiin Postin kuljetusten käsittelykiellon, joka alkaa perjantaina 22. marraskuuta ja päättyy sunnuntaina 8. joulukuuta.\nKäsittelykielto tarkoittaa, että elintarvikealan työpaikoilla ei kerätä, lastata tai pureta kuormia Postin hoitamiin elintarvikealan kuljetuksiin, jotka ajaa Postin oma auto tai alihankintana Postin ajoa tekevä auto, SEL kertoo. Käsittelykielto koskee kaikkia Posti Oy:n, Posti Palvelut Oy:n, Posti Kuljetus Oy:n sekä Transval Groupin kuljetuksia sisältäen myös tytäryhtiöt.\n”Haluamme myötätuntotyötaistelutoimillamme tukea PAU:n työehtosopimusneuvotteluita ja Postin työntekijöitä, jotka taistelevat työnantajan esittämiä täysin kohtuuttomia palkkojen ja muiden työehtojen heikennyksiä vastaan”, SEL:n puheenjohtaja Veli-Matti Kuntonen sanoo.\nKäsittelykielto on SEL:n mukaan liiton määräämä laillinen työtaistelutoimi, johon osallistumisesta ei voi aiheutua mitään seuraamuksia työntekijälle.\nUseat liitot ovat ryhtyneet tukitoimiin ja -lakkoihin PAU:n lakon vanavedessä. Viime päivinä tukitoimia on kiihdyttänyt erityisesti auto- ja kuljetusalan AKT, jonka tukilakko osuu muun muassa Helsingin seudun julkiseen liikenteeseen, jos Postin kiistaan ei löydy sopua ensi viikkoon mennessä. LUE LISÄÄ:\nPostin työkiistaa soviteltiin sunnuntaina iltayöhön asti, ja sovittelu on jatkunut maanantaina toistaiseksi tuloksettomana.


Hôtel Le Cobh Ploermel, hotellisi Ranska. Tarjouksella rajattu aika!\n« Takaisin Hôtel Le Cobh\nKatso lisää kuvia Tarkista hotellin Hôtel Le Cobh hinta ja varaustilanne: Saapuminen :\nHôtel Le Cobh - Kuvaus\nBudjetti-tyylinen Hotel LeLue lisää\nCobh kuuluu kolme tähteä-kategoriaan, ja se on varustettu kaikilla mukavuuksilla: Ravintola, Baari, Aamiainen huoneeseen, Ilmainen pysäköinti, Täysi savuttomuus.Keskus-Ploermel on helposti saavutettavissasi, sillä matka vie jalan vain 5 minuuttia. Osoitteessa 10 Rue Des Forges sijaitseva hotelli on ihanteellinen tukikohta, kun haluat nauttia kaikista kaupungin antimista, viivyitpä sitten vain muutaman päivän tai kauemmin. Laajakaista-Internet-yhteys on saatavilla hotellissa.Golfkentän lähellä on mukava lisä hotellin palveluihin. Muuta hyödyllistä tietoa:Hotellissa on yksityinen pysäköinti.\nHôtel Le Cobh: tyypit:\nHôtel Le Cobh: mukavuudet ja palvelut\nIlmainen pysäköinti(Löydä hotelleja, joissa Pysäköinti kaupungista Ploërmel)\nLangaton Internet(Löydä hotelleja, joissa Internet yhteys kaupungista Ploërmel)\nHotellissa on 36 huonetta tyypistä Room kategoriaan Room. Hôtel Restaurant Du Château -hotellin edullisin huonehinta on 64 euroa.Sijaintina on 1, Rue Du Général De Gaulle, koillis-Josselin, ja etäisyy\nKeskus-Paimpont on helposti saavutettavissasi, sillä matka vie jalan vain 12 minuuttia. Osoitteessa 5, Rue Des Forges sijaitseva hotelli on ihanteellinen tukikohta, kun haluat nauttia kaikista kaupung\ntietoja kohteesta L'Insectarium, Josselin\nThe Hydrangea Walk:\nCentre hospitalier Alphonse Guérin (Ploermel):\nHôpital local (Josselin):\ntietoja kohteesta Hôpital local (Josselin), Josselin\ntietoja kohteesta Hôpital local (Malestroit), Pleucadeuc\ntietoja kohteesta Musée de la Résistance Bretonne, Pleucadeuc\nTarkista hotellin Hôtel Le Cobh hinta ja varaustilanne: Saapuminen :


Reposaaren sillan vieressä olevien tuulivoimaloiden purkutyö alkaa toukokuussa - Satakunta - Satakunnan Kansa\nReposaaren sillan vieressä olevien tuulivoimaloiden purkutyö alkaa toukokuussa\nSuomen Hyötytuuli Oy purkaa kesän 2022 aikana kolme voimalaa Reposaaren tuulipuistosta Porissa.\nKuva: Jukka Ritola/arkisto\nVoimaloiden purkamisen valmistavat työt aloitetaan Reposaaressa huhtikuun lopussa ja varsinaiset purkutyöt alkavat 2. toukokuuta, Suomen Hyötytuuli Oy:n tiedotteessa kerrotaan.\nTöiden arvioidaan kestävän kaksi viikkoa. Viimeistelytyöt alueella jatkuvat kesäkuun puoliväliin asti.\nPurkutyön ajaksi Reposaaren sillalla ja Reposaaren maantiellä suljetaan tuulivoimaloiden puoleinen ajokaista. Toinen kaista on käytettävissä lukuun ottamatta tilapäisiä lyhytaikaisia koko tien sulkemista vaativia nosturin siirto ja nostotöitä. Nämä työt ajoitetaan yöaikaan kello 22.40-5.30 välille.\nKesän aikana voimaloita puretaan kolme. Purkutyöt tehdään niin, että haitat liikenteelle ja alueella liikkuville ovat mahdollisimman vähäiset. Pääteiden varsille asennetaan työmaasta kertovat opastetaulut ja työmaan aikana on mahdollista käyttää opastettua vaihtoehtoista reittiä.\nVoimaloista purettavat komponentit ja osat pyritään käyttämään hyödyksi joko Suomen Hyötytuulen omiin tarpeisiin tai kierrättämällä. Yhtiö jättää omaan varaosakäyttöönsä purettavista voimaloista lukuisia komponentteja, kuten esimerkiksi konehuoneita, sähkökeskuksia, elektroniikkaa ja kaapeleita.\nTeräksiset tornilohkot toimitetaan kierrätykseen, samoin esimerkiksi alumiini- ja kupariosia. Kuusakoski Oy käsittelee siivet Muoviteollisuus ry:n KiMuRa-hankkeessa, jossa pilotoidaan muovikomposiittijätteen hyötykäyttöä.\nHankkeessa siipien kuituosia voidaan hyödyntää sementin valmistuksen raaka-aineena ja energiana. Perustusten betonista hyödynnetään maanrakennukseen soveltuva materiaali ja raudoitusteräkset kierrätetään.